Sjeverni London, stan u potkrovlju
Bijeli zidovi, bijeli tepih, bijeli mačak
pregrade od rižina papira
moderna umjetnost i ambicije
Domaćin je liječnik
zgodan momak, ima privatnu praksu
Njegova djevojka je glumica
naša stara prijateljica.
S njima je uvijek dobro
i tako dođosmo na večeru
Peti gost je nepoznat
Domaćini su nas spojili iz usluge
jer cura je tek stigla iz Australije
i doselila u sjeverni London
i nečija je sestra
ili je povezana s nekim.
Čim smo se upoznali
osupnula me njena ljepota
Stvarno je prekrasna
s tamnim očima i tamnom kosom
No kad je sjela, priznajem
malo sam se zabrinuo
jer sam uočio vrh vilinog krila
tetoviran na onom uobičajenom mjestu
malo iznad guze
a kad je izjavila "Ja sam strijelac"
priznajem, u glavi mi se otvorila ladica
u koju se sama odmah smjestila
kad rekla je da zove se Storm.
Razgovor je u početku vedar i bezazlen,
ali nije trebalo puno da Storm počne:
"Ništa se ne može znati,
znanje je tek mišljenje"
mudruje ona nad čašom svog Cabernet Sauvignona
zbog nekog
nepopularnog
empirijskog komentara moga
"Loš početak", mislim si
tek smo na aperitivu
S druge strane sobe moja žena
širi oči
bez glasa me moli “Budi fin!”
bračno upozorenje
nije za ignorirati
pa se suzdržavam pitati Storm
je li joj znanje toliko krhko
ujutro
kad odlučuje hoće li izaći
iz svog stana kroz vrata
ili kroz prozor drugog kata?
Hrana je izvrsna, i Storm
iako izbjegava sve meso
sretno sjedi i jede
dok dobri doktor
pripito tumači neke zastarjeli aspekt medicinske povijesti
kad Storm odjednom inzistira:
"Ali ljudsko tijelo je misterij!
Znanost kopa sebi rupu
kad pokušava objasniti prirodu duše."
Domaćica me okrzne pogledom
Ona, poput moje žene, sluti da ću vjerojatno
popizditi - što je rijetko ali zna biti zabavno.
Ali neću. Začepio sam usta.
Želim samo uživati u jelu
I premda me Storm počinje živcirati
nemam namjeru sada talasati.
iako to postaje sve teže
jer - kao i pravu oluju -
Storm takav obzir ne veže.
"Farmaceutske tvrtke su neprijatelji
promiču ovisnost o lijekovima
nauštrb prirodnih preparata
koji su sve što našem tijelu treba
One su nemoralne i pohlepne
Zašto uzimati lijekove
kad biljke mogu pomoći?
Zašto uzimati kemikalije
kad ih homeopatski pripravci
mogu zamijeniti?
Mislim da je vrijeme da se svi vratimo
prirodnim medicinskim alternativama."
Koliko god se ja trudio,
pukotina se pojavi
u mojoj diplomatskoj brani.
"Po definiciji, (počinjem)
alternativna medicina, (nastavljam)
ili nije dokazana da radi,
ili dokazano ne radi.
Znaš li kako nazivaju 'alternativnu medicinu'
koja dokazano radi?
Medicina."
"Ti dakle ne vjeruješ
ni u kakve prirodne lijekove?"
"Zapravo, Storm, baš suprotno
prije nego smo došli ovdje
uzeo sam prirodni lijek
dobiven iz vrbine kore
sredstvo protiv bolova, praktički bez nuspojava
ima čudno ime...
Draga, kako je ono bilo?
M-M-Maspirin?
Baspirin?
O, da - Aspirin!
Za koji sam dao par kuna
dolje u lokalnoj ljekarni."
Rasprava nakratko staje
dok domaćini raspremaju stol
ali čim se vraćaju s desertom
Storm samouvjereno nastavlja:
"Shakespeare je prvi rekao
ima na nebu i na zemlji više stvari
nego što postoji u tvojoj filozofiji.
Znanost je samo način na koji smo navikli gledati stvarnost
ona ne objašnjava ljubav ili duhovnost.
Kako znanost objašnjava vidovnjake
aure, zagrobni život, moć molitve?"
Postajem svjestan
da buljim
poput zeca opčinjenog
blještećim farovima njenog ispraznog sranja.
Možda zbog Hamleta kojeg je krivo citirala.
ili zbog šeste čaše vina koju sam popio
moja diplomatska brana stenje
i kreten kojeg je zadržavala
ne može više biti zauzdan
"E gledaj, Storm, ne želim biti dosadan
ali stvari poput aure ne postoje
čitanje aure je kao čitanje misli
ili listića čaja ili sazviježđa ili meridijana
Ti ljudi ne iskazuju svoje vještine
oni ili lažu ili su umobolni.
Isto vrijedi za ljude koji tvrde da čuju Božje naredbe
i za duhovne iscjelitelje koji misle da imaju čarobne ruke.
Usput,
zašto mislimo da je u redu
da se ljudi pretvaraju da mogu razgovarati s mrtvima?
Nije li to posve sjebano u glavu?
Lagati nekoj uplakanoj ženi čije je dijete umrlo
i govoriti joj da si u kontaktu s drugom stranom?
Mislim da je to stvarno bolesno
Trebamo li razjašnjavati da ne postoje stvari poput medija?
Što smo mi – jebeni dvogodišnjaci?
Zar stvarno mislimo da je Horton čuo Koje?
Zar još vjerujemo da nam Djed Mraz donosi darove?
Da Michael Jackson nije imao plastične operacije?
Jesmo li još uvijek tako zapanjeni cirkuskim trikovima,
da vjerujemo kako bi mrtvi htjeli
razgovarati s tikvanima
poput Johna Edwarda?"
Storm, mora se priznati, unatoč mojem sprdanju,
nastavlja prosipati klišeje zapanjujuće precizno
poput snajperista koji koristi sranje za municiju.
"Tako si siguran u svoje stavove,
ali si zapravo ograničen,
mislim da ćeš već otkriti da je
tvoja vjera u znanost i eksperimente
jednako slijepa
kao i vjera svakog fundamentalista."
"Da, to mi nije palo na pamet, daj da malo razmislim...
Ne, čekaj, moja greška, to je potpuno sranje.
Znanost usklađuje svoja shvaćanja na osnovu opažanja
vjera je poricanje opažanja kako bi se očuvala vjerovanja.
Ako mi pokažeš
da, recimo, homeopatija djeluje
promijenit ću mišljenje
jebeno ću se preobratiti
umrijet ću od srama
ali ću trčati ulicama vičući:
To je čudo! Bacite fiziku u smeće!
Voda ima pamćenje!
I dok je njezino pamćenje davno izgubljene kapljice soka vječno
ona nekako zaboravlja svu kakicu koja je imala u sebi.
Pokaži mi da to radi i kako radi,
I kad se oporavim od šoka,
Urezat ću 'MA ZAMISLI TI TO' po cijeloj duljini svog kurca."
Sad svi bulje u mene,
no prilično sam popio i zabrazdio u ovo
Zato si mislim, kad je bal nek' je maskenbal!
"Život je pun misterija, da,
no postoje odgovori,
a njih neće naći
ljudi koji samo sjedaju
ozbiljno izgledaju
i govore: Nije li život tajanstven
ajmo tu sjesti i nadati se
ajmo nazvati jebenog Papu
ajmo gledati Opru
kako intervjuira Deepaka Chopru.
Ako baš morate gledati televiziju, gledajte Scooby-Dooa
Taj crtić je stvarno fora
jer svaki put kad je u crkvi bio demon
ili u školi duh
oni su raskrinkali stvora - i tko je to bio?
Jebeni domar, ili vlasnik lunaparka.
Jer se kroz cijelu povijest
za svaku zagonetku
koja je ikad riješena ispostavilo da
nije čarolija.
Plaši li te ideja da bi znanje
moglo postojati?
Plaši li te ideja
da bi te jednog popodneva Wiki-jebena-pedija
mogla prosvijetliti?
Jel' ideja da možda ne postoji nadnaravno,
tako zapanjuje tvoju hipijevsku glavicu,
da bi radije samo stajala u magli
svoje nesposobnosti da guglaš?
Nije li ovo dovoljno?
Samo ovaj svijet?
Samo ovaj prekrasni, složeni
predivno neizmjerni, prirodni svijet?
Kako nam je mogao toliko dosaditi
da ga moramo umanjivati izmišljajući
jeftine mitove i čudovišta?
Ako baš hoćeš Shakespearea,
poslušaj ovo:
"Pozlaćivati zlato, bojati ljiljane,
parfumirati ljubičice... to je jebeno blesavo."
Ili nešto slično.
Što kažeš na Satchma?
"Vidim drveće zeleno
i crvene ruže..."
Pa dobro, ako želiš,
slavi Krišnu i Višnu
na postkolonijalni, patronizirajući,
uštogljeni način
Pa dobro, nek' ti bude.
ali evo što mene uzbuđuje:
Ja sam tek sićušni, beznačajni, neuki grumen ugljika
Imam jedan život, koji je kratak
i nevažan
no, zahvaljujući suvremenom znanstvenom napretku
mogu živjeti dvostruko dulje nego moji pra-pra-pra-pra ujaci i ujne
Dvostruko dulje živjeti ovaj svoj život
Dvostruko dulje voljeti ovu svoju ženu
Dvostruki broj godina prijatelja i vina
Jedenja karija i opijanja
sa zgodnim hipijevkama
koje imaju vile na guzi
i leptiriće na sisama.
I ako sam te slučajno povrijedio
razmisli o ovom i bit ćeš dobro:
Mogli bi se slobodno vratiti deset minuta u prošlost
kolika je šansa da si promjenila svoje mišljenje.
Napisao i izveo: Tim Minchin
Redatelj: DC Turner
Producent: Tracy King
Likovi i animacija: DC Turner